**ชื่อโครงการ** **พัฒนาคุณภาพครูและบุคลากรทางการศึกษา**

**แผนงาน** บริหารงานบุคคล

**สอดคล้องกับนโยบาย สพฐ.** นโยบายที่ 3 ด้านคุณภาพ

3.5 พัฒนา ส่งเสริม ผู้บริหารการศึกษา ผู้บริหารสถานศึกษา ครู

และบุคลากรทางการศึกษารวมทั้งบุคลากรสังกัดสำนักงาน

คณะกรรมการการศึกษาขั้นพื้นฐาน ให้มีสมรรถนะตามมาตรฐาน

ตำแหน่งและวิชาชีพ

**สอดคล้องกับนโยบาย สพป.ปข.1** ที่ 4 ผู้บริหาร ครูและบุคลากรทางการศึกษาเป็นบุคคลแห่ง

การเรียนรู้ ทันต่อการเปลี่ยนแปลงของเทคโนโลยี มีสมรรถนะ

ความรู้ ความเชี่ยวชาญ จรรยาบรรณและมาตรฐานวิชาชีพ รวมทั้ง

จิตวิญญาณความเป็นครู

**สอดคล้องกับกลยุทธ์สถานศึกษา**  กลยุทธ์ที่ 3 กระบวนการจัดการเรียนการสอนที่เน้นผู้เรียนเป็นสำคัญ

เป้าหมายกลยุทธ์ข้อที่ 9-13

**สอดคล้องกับกลยุทธ์สถานศึกษา**  กลยุทธ์ที่ 3 กระบวนการจัดการเรียนการสอนที่เน้นผู้เรียนเป็นสำคัญ

เป้าหมายกลยุทธ์ข้อที่ 9-13

**สนองมาตรฐานคุณภาพการศึกษา** ที่ 2 กระบวนการบริหารและการจัดการ

2.4 พัฒนาครูและบุคลากรให้มีความเชี่ยวชาญทางวิชาชีพ

**ลักษณะโครงการ** โครงการต่อเนื่อง

**ผู้รับผิดชอบโครงการ** นางสุกัญญา ปัตเมฆนางสมจิตร เก่งตรง

**ระยะเวลาดำเนินการ** ตุลาคม 2565 ถึง กันยายน 2566

………………………………………………………………………………………………………………………………………………………

**1. หลักการและเหตุผล**

ครูและบุคลากรทางการศึกษาถือเป็นหัวใจสำคัญของการพัฒนาการศึกษา เป็นผู้ที่ให้การส่งเสริม

สนับสนุนและจัดการเรียนรู้ให้กับผู้เรียน เพื่อให้บรรลุตามวิสัยทัศน์ พันธกิจและเป้าประสงค์ของสถานศึกษา

ครูและบุคลากรทางการศึกษาจำเป็นต้องหมั่นฝึกฝนและพัฒนาตนเองอยู่เสมอ มีการแสวงหาความรู้และ

เทคนิควิธีการใหม่ ๆ อีกทั้งต้องเพิ่มพูนประสบการณ์ในการเรียนรู้ จากแหล่งเรียนรู้ต่าง ๆ ทั้งในและนอก

สถานศึกษา เพื่อให้รู้เท่าทันกับกระแสโลกาภิวัฒน์ที่มีการเปลี่ยนแปลงอยู่ตลอดเวลา ประกอบกับสถานศึกษา ต้องมีการเตรียมความพร้อมครูและบุคลากรทางการศึกษาให้มีคุณภาพสู่มาตรฐานสากล โครงการนี้จึงเป็นการเสริมสร้างให้ครูและบุคลากรทางการศึกษาได้รับการพัฒนาในวิชาชีพ อีกทั้งเป็นการสร้างขวัญ กำลังใจ ความสมัครสมานสามัคคี ความเป็นเอกภาพขององค์กรและสามารถนำความรู้และประสบการณ์ที่ได้มาใช้ให้เกิดประโยชน์ต่อวิชาชีพ องค์กร และงานราชการสืบต่อไป

โรงเรียนบ้านบางสะพานน้อย ได้เล็งเห็นถึงความสำคัญการพัฒนาความรู้ความสามารถของบุคลากรในสถานศึกษานั้นจำเป็นจะต้องมีการศึกษาหาความรู้เพิ่มเติมทั้งภายในและภายนอกสถานศึกษา เพื่อเป็นการเปิดมุมมองและโลกทัศน์ในแบบต่าง ๆ เพื่อจะได้นำมาถ่ายทอดสู่ผู้เรียน ตลอดจนมีการสร้างขวัญและกำลังใจที่ดีต่อบุคลากรทุกคนในโรงเรียน เพื่อจะได้มีร่างกายและจิตใจพร้อมที่จะปฏิบัติหน้าที่อย่างมีประสิทธิภาพจึงได้จัดทำโครงการนี้ขึ้น

**2. วัตถุประสงค์**

2.1 เพื่อสร้างขวัญกำลังใจ ความสามัคคี และความสัมพันธ์อันดีต่อกันของบุคลากร

2.2 เพื่อยกย่องเชิดชูเกียรติให้กับครูที่มีผลการปฏิบัติงานดีเด่น และเพื่อให้เป็นแบบอย่างที่ดีแก่ครู

ในโรงเรียน

2.3 เพื่อส่งเสริมให้บุคลากรพัฒนาตนเองทั้งในด้านการปฏิบัติงานและด้านคุณธรรมจริยธรรม

อย่างต่อเนื่องและเป็นระบบ

2.4 เพื่อเป็นการส่งเสริมและพัฒนาบุคลากร สามารถนำความรู้ที่ได้จากการอบรม สัมมนา และศึกษาดูงาน มาใช้เพื่อให้เกิดความก้าวหน้าในวิชาชีพ

**3. เป้าหมาย**

**3.1 เชิงปริมาณ**

(1) ข้าราชการครูและบุคลากรทางการศึกษา ร้อยละ 90 มีขวัญและกำลังใจในการปฏิบัติ

หน้าที่ในระดับดีขึ้นไป และมีความสามัคคี ความสัมพันธ์อันดีต่อกัน

(2) ข้าราชการครูและบุคลากรทางการศึกษา ร้อยละ 80 มีผลการปฏิบัติงาน ในระดับดีเด่น

(3) ข้าราชการครูและบุคลากรทางการศึกษา ร้อยละ 90 ได้เข้ารับการอบรม สัมมนาและ

ศึกษาดูงาน อย่างน้อย 20 ชั่วโมงต่อปี

**3.2 เชิงคุณภาพ**

(1) ข้าราชการครูและบุคลากรทางการศึกษา มีขวัญและกำลังใจในการปฏิบัติหน้าที่ในระดับ

ดีขึ้นไป และมีความสามัคคี ความสัมพันธ์อันดีต่อกัน

(2) ข้าราชการครูและบุคลากรทางการศึกษา มีผลการปฏิบัติงาน ในระดับดีเด่น

(3) ข้าราชการครูและบุคลากรทางการศึกษา ได้เข้ารับการอบรม สัมมนาและศึกษาดูงาน

อย่างน้อย 20 ชั่วโมงต่อปี

**4. วิธีการดำเนินงาน**

| **ลำดับที่** | **กิจกรรม/ขั้นตอนการดำเนินงาน** | **ระยะเวลาดำเนินงาน** | **ผู้รับผิดชอบ** |
| --- | --- | --- | --- |
| 1 | ประชุมวางแผนและขออนุมัติโครงการ | ตุลาคม 2565 | ผู้อำนวยการ |
| 2 | แต่งตั้งคณะทำงาน | ตุลาคม 2565 | ผู้อำนวยการ |
| 3 | ดำเนินงานตามโครงการ   * กิจกรรมประชุมอบรม สัมมนาของ   ข้าราชการครูและบุคลากรทางการศึกษา   * กิจกรรมประชุมอบรม สัมมนาผู้บริหาร * กิจกรรมศึกษาดูงาน | ตุลาคม 2565 ถึง กันยายน 2566 | ผู้อำนวยการโรงเรียน  ครูสมจิตร |
| ๔ | นิเทศ ติดตาม กำกับ แก้ปัญหา เพื่อให้การปฏิบัติงานเป็นไปด้วยความเรียบร้อย | ตุลาคม 2565 ถึง กันยายน 2566 | ผู้อำนวยการ |
| ๕ | สรุปผลการดำเนินงานตามโครงการ | กันยายน 2566 | ครูสมจิตร |

**๕. ระยะเวลาและสถานที่ดำเนินงานการ**

ระยะเวลา ตุลาคม 2565 ถึง กันยายน 2566

สถานที่ดำเนินการ โรงเรียนบ้านบางสะพานน้อยและสถานที่ตามที่สำนักงานเขตพื้นที่การศึกษาหรืออื่นๆ กำหนด

**6. งบประมาณการดำเนินการ**

๖.๑ เงินอุดหนุนรายหัวนักเรียน จำนวน 50,000 บาท (ขอถัวจ่ายทุกรายการ)

๖.๒ รายละเอียดการใช้งบประมาณ

|  |  |  |  |  |  |
| --- | --- | --- | --- | --- | --- |
| **ที่** | **กิจกรรม/รายละเอียด** | **งบประมาณที่ใช้ในโครงการ** | | | |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| 1 | กิจกรรมประชุมอบรม สัมมนาของข้าราชการครูและบุคลากรทางการศึกษา | - | 30,000 | - | 30,000 |
| 2 | กิจกรรมประชุมอบรม สัมมนาผู้บริหาร | - | 5,000 | - | 5,000 |
| 3 | กิจกรรมศึกษาดูงาน | - | 15,000 |  | 15,000 |
|  | รวม | - | **50,000** | - | **50,000** |

**7. การประเมินผล**

|  |  |  |
| --- | --- | --- |
| **ตัวบ่งชี้ความสำเร็จ** | **วิธีการประเมิน** | **เครื่องมือที่ใช้** |
| 1. ครูมีความรู้ความสามารถตรงกับงานที่รับผิดชอบ หมั่นพัฒนาตนเอง | สังเกต/ทดสอบ | แบบบันทึก/แบบประเมิน |
| 2. ครูมีผลงานวิจัย โครงงาน หรือเป็นวิทยากร | สังเกต | แบบบันทึก |
| 3. ครูสามารถใช้เทคโนโลยีในการจัดการเรียนการสอน | สังเกต | แบบบันทึก |

**8. ผลที่คาดว่าจะได้รับ**

8.1 ครูและผู้บริหาร และบุคลากรทางการศึกษาได้เข้ารับการประชุมอบรม และศึกษาดูงาน เพื่อพัฒนาตนเอง นำผลที่ได้จากการพัฒนามาปรับปรุงการเรียนการสอนเพื่อพัฒนาผลสัมฤทธิ์ทางการเรียนของนักเรียนให้สูงขึ้น

8.2 บุคลากรทุกคนได้รับการพัฒนาอย่างต่อเนื่องโดยเฉพาะฝึกอบรมทั้งภายในและภายนอกสถานศึกษาสามารถนำมาขยายผลให้กับผู้อื่นได้

(ลงชื่อ) ผู้เสนอโครงการ

(นางสมจิตร เก่งตรง)

ครูชำนาญการพิเศษโรงเรียนบ้านบางสะพานน้อย

(ลงชื่อ) ผู้อนุมัติโครงการ

(นางสุกัญญา ปัตเมฆ)

ผู้อำนวยการโรงเรียนบ้านบางสะพานน้อย